Zgrada kina Apolo u Sarajevu
<s>Zgrada kina Apolo u Sarajevu nalazi se u opštini Centar, u Sarajevu, Bosna i Hercegovina.</s><s>Proglašena je za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović (predsjedavajući) i Ljiljana Ševo.</s>

<s>Zgrada kina Apolo u Sarajevu, prvo je moderno kino u Sarajevu sa 600 udobnih sjedala, dok je prvi film u Sarajevu prikazan u cirkusu 1897. godine.</s><s>Izvedena je  u čistom stilu secesije, dok su na sjevernoj fasadi uočljivi elementi geometrijske secesije, po čemu  predstavlja rijetkost u Sarajevu i Bosni i Hercegovini..</s><s>Projektirao ju je Ludvig Huber i izgrađena je 1912. godine.</s><s>Posjeduje visoku ambijentalnu vrijednost u nizu objekata Mis Irbine ulice, izvedenih u duhu historicizma i bosanskog sloga.</s>

<s>Opis  
U parteru su se nalazile odvojene lože sa po 4 sjedala.</s><s>Samo je porodična loža na balkonu određena za veću porodicu i brojala je 12 sjedala.</s><s>Za vrijeme projekcija svirala je vojna muzika pod dirigentskom palicom kapelnika Fuksa.</s><s>Projektor je bio smješten na balkonu, među ložama, u armiranobetonskoj prostoriji, iz sigurnosnih razloga, odnosno opasnosti od požara.</s>

<s>Kino "Apolo“ je služilo izvornoj namjeni i tokom perioda između dva svjetska rata.</s><s>Nakon završetka II svjetskog rata zadržala je izvornu namjenu, ali pod nazivom kino "Partizan“.</s><s>Tokom 1967. godine nadograđen je treći sprat.</s>

<s>Nakon 1992. godine kinu je vraćem izvorni naziv "Apolo” i izvedeni su radovi na sjevernoj fasadi objekta, usmjerenoj ka Mis Irbinoj ulici.</s><s>Početkom druge decenije XXI vijeka izvedena je zadnja projekcija filma u kinu i otada kinosala služi kao skladište.</s><s>Danas se u objektu nalazi sjedište filmske kuće "Forum”.</s>

<s>Literatura 
 Alija Bejtić -Ulice i trgovi Sarajeva.</s><s>Sarajevo: Muzej grada Sarajeva 1973.</s><s>Godine</s>

<s>Reference</s>

<s>Nacionalni spomenici u Sarajevu
S</s>

